Pielikums

ZPRAP 19.04.2022. lēmumam Nr.43, Prot Nr.11.

**Projekta idejas veidlapa**

|  |  |  |
| --- | --- | --- |
|  |  |  |
| 1. | Ministrijas struktūrvienības, padotības iestādes, **plānošanas reģiona** un kapitālsabiedrības, kas iesniedz projekta ideju izskatīšanai IPIK, nosaukums | Zemgales plānošanas reģions |
| 2. | **Projekta nosaukums** latviešu un angļu valodā, ja projekta valoda būs angļu valoda | Starptautiska sertifikācijas standarta un instrumentu kopas izstrāde, lai veicinātu enerģētikas pāreju zaļās industriālajās zonās  Co-elaboration of a transnational certification standard and of a tool-box to promote energy transition in green industrial areas |
| 3. | **Projekta statuss** uz idejas iesniegšanas brīdi (piemēram, uzsākta projekta izstrāde, izstrādāts tehniskais projekts, projekts sagatavots iesniegšanai otrajā atlases kārtā) | Notiek projekta izstrāde |
| 4. | **Programmas**/aktivitātes, kurā plānots pieteikt projektu, pilns nosaukums latviešu un angļu valoda (ja attiecināms)  Datumi, no kura līdz kuram projektus var iesniegt programmā, saite uz programmas tīmekļa vietni, kur norādīti programmas līdzfinansējuma saņemšanas nosacījumi | INTERREG Baltijas jūras reģiona programma 2021-2027  Interreg Baltic Sea Region Programme 2021-2027  Pieteikumu iesniegšanas termiņš ir 2022. gada 26.aprīlis  https://interreg-baltic.eu/get-funding/programme-2021-2027/ |
| 5. | Īss projekta ietvaros **plānoto darbību apraksts** (mērķis, mērķa grupa, darbības un pasākumi, kas paredzēti projekta mērķa un mērķgrupas sasniegšanai) | **Projekta un tā darbību pamatojums:**  Lai samazinātu gan Baltijas jūras reģiona (BJR) CO2 emisijas, gan tā atkarību no naftas un gāzes importa, ir nepieciešams dekarbonizēt rūpnieciskās darbības. Lai veicinātu un mobilizētu ieguldījumus atjaunojamās enerģijas ražošanā, viedā enerģijas pārvaldībā un pilnvērtīgā zaļās enerģijas izmantošanā ražošanā un citā uzņēmējdarbībā, ir nepieciešami inovatīvi risinājumi, kas droši palielina energoefektivitāti un tādējādi samazina siltumnīcefekta gāzu emisijas rūpniecībā.  Industriālās zonās dažādi uzņēmumi strādā blakus un nodrošina sinerģiju, kas var paātrināt ieguldījumu atdevi.  Valsts pārvalde var aktīvi veicināt pārmaiņas, izmantojot regulējumu, piem. zaļās industriālās zonas marķēšana. Līdz šim nav starptautisku standartu sertifikācijai un zināšanas par pieejamajiem tehnoloģiskajiem risinājumiem, īpaši izmantojot viedos rīkus, BJR nav vienmērīgi izplatītas. Tāpēc projekta partneru uzdevums ir apkopot savas zināšanas un pastāvošos rīkus, izstrādāt starptautiski atzītu standartu sertifikātam, lai veicinātu industriālo zonas transformāciju viedas un klimatneitrālas ekonomikas virzienā.  **Projekta vispārējais mērķis**  Projekta mērķis ir izstrādāt un ieviest standartu zaļo industriālo zonu sertificēšanai, lai veicinātu to mērķtiecību uz klimata neitralitāti un plaši ieviestu inovācijas CO2 emisiju samazināšanai rūpnieciskajās zonās.  **Projekta aktivitātes:**  Vispārējās kopīgās projekta aktivitātes:  **1.darba paka - Risinājumu sagatavošana**  1.1. Mūsdienīgu tehnoloģiju apkopojuma kopīga izstrāde, lai palielinātu atjaunojamās enerģijas izmantošanu  1.2. Vismodernākā apkopojuma par energoefektivitāti un viedu enerģijas pārvaldību kopīga izstrāde  1.3. Vismodernākā apkopojuma kopīga izstrāde, lai vēl vairāk samazinātu siltumnīcefekta gāzu emisijas  1.4. Pamatnostādņu izstrāde zaļo industriālo zonu sertificēšanai, lai panāktu klimata neitralitāti  1.5. Pieejamo enerģijas plānošanas un vizualizācijas rīku analīze un novērtējums  **2.darba paka** - Risinājumu pilotēšana un novērtēšana  2.1. Starptautisks izmēģinājums, lai pārbaudītu risinājuma uzmetumu 6 rūpniecības zonās  2.2. Salīdzinošā pārskatīšana, lai mācītos no izmēģinājuma rezultātiem un noteiktu zaļās industriālās zonas minimālos kritērijus  2.3. Zaļo industriālo zonu sertifikācijas vadlīniju pārskatīšana un pabeigšana  2.4. Industriālajām zonām pieejamo jaunāko tehnoloģiju apkopojuma atjaunināšana  **3.darba paka** – zināšanu izplatīšanas risinājumi  3.1. Izpratnes veicināšanas un publicitātes kampaņas īstenošana  3.2. Informācijas izplatīšana BJR telpiskās un enerģētikas plānošanas aprindās  3.3. Projektu rezultātu integrēšana stratēģiju, plānu un politikas virzīšanai  3.4. Zaļo industriālo zonu sertifikācijas sistēmu ieviešana  **Aktivitātes Zemgales plānošanas reģionā:**  Zemgales plānošanas reģiona situācijas ekspertīze, tajā ietverot pētījumu par zaļo industriālo zonu esošo situāciju, atjaunojamo resursu potenciālu un attīstības iespējām. Pētījumā ietverti tiks 2 bloki – esošās indistriālās teritorijas saistībā ar izmantojamās enerģijas zaļināšanu un jaunveidojamās teritorijas.  Pētījuma rezultātu integrēšana reģiona un pašvaldību plānošanas dokumentos.  Zaļā sertifikāta standartu ietvaros testēšanas pasākumi Kaigu purvā SIA Laflora uzņēmumā kā vēja parka pilotteritorijā Zemgalē.  Publicitātes pasākumi.  **Mērķa grupas:**  Nozīmīgākā mērķa grupa ir vietējās pašvaldības, ņemot vērā to lomu teritorijas plānošanā un labas uzņēmējdarbības vides nodrošināšanā.  Uzņēmēji, to, atbalsta organizācijas, zaļo industriālo zonu pārstāvji.  Nacionālā līmeņa atbildīgās institūcijas, ministrijas |
| 6. | Īss projekta ietvaros **sasniedzamo rezultātu apraksts** (iekārtas, būves, infrastruktūra, rokasgrāmatas, filmas, pētniecības darbi u.tml.) | **Projekta rezultāti:**  Veikts pētījums par zaļajām industriālajām zonām Zemgales reģionā.  Uz pētījuma rezultātiem balstīti uzlabojumi Zemgales PR AP2027 un pašvaldību plānošanas dokumentos.  Eiropas Zaļā sertifikāta iegūšanas testēšana Zemgales uzņēmēju vidū – SIA Laflora, zaļās enerģijas ražotājs un izmantotājs.  Labās prakses piemēru iegūšana no Eiropas valstu partneru reģioniem, iekļaušanās sadarbības tīkla darbībā. |
| 7. | **Projekta sasaiste ar nozares politikas plānošanas dokumentiem un nozares politikas ieviešanu** (atsauces uz politikas plānošanas dokumentiem, normatīvajiem aktiem, vadlīnijām un tml.), t.sk., **kā plānotie projekta rezultāti tiks izmantoti (varēs tikt izmantoti) vai sekmēs nozares politikas ieviešanu** | **Projekts atbilst sekojošiem plānošanas dokumentiem:**  Zemgales plānošanas reģiona Attīstības Programmas 2021-2027, 3.prioritātei “Uzņēmumu izaugsme un konkurētspēja”, rīcībām 3.1.1. un 3.3.1. kā arī 5.prioritātei “Klimata pārmaiņas, vide un aprites ekonomika” rīcībai 5.1.4.  Nacionālā Attīstības plāna prioritātei “Kvalitatīva dzīves vide un teritoriju attīstība”, prioritātes mērķa “Dzīves vides kvalitātes uzlabošana līdzsvarotai reģionu attīstībai” rīcības virzienam “Daba un vide – “Zaļais kurss””.  Vides politikas pamatnostādņu 9.rīcības virzienam “Samazināt gaisu piesārņojošo vielu emisijas enerģijas ražošanas sektorā”.  Projekts atbilst ES zaļā kursa jaunajai industriālajai stratēģijai un VASAB stratēģiskajam dokumentam “Teritoriālās attīstības BJ reģionā ilgtermiņa perspektīvas”.  **Projekta rezultāti:**  Projekta gaitā iegūtos rezultātus uzņēmēji un pašvaldības varēs izmantot iesniedzot projektus ANM, TPF un ES Kohēzijas programmās (piemēram SAM 5.1.1.) paredzēto finansējumu zaļās enerģijas ražošanas un izmantošanas risinājumiem uzņēmējdarbībā, kas sniedz pozitīvu ietekmi vides aizsardzībā un palielina Zemgales un visas Latvijas enerģētisko neatkarību.  Projektā veiktais pētījums nopietni uzlabotu 3. un 5.prioritāti reģiona Attīstības programmā, kas notiktu veicot iespējamus grozījumus un papildinājumus šī projekta pētījuma rezultātā.  Tas sniegtu pamatojumu un priekšlikumus zaļās enerģijas ražošanas un izmantošanas risinājumiem uzņēmējdarbībā un ar to saistītās sfērās. |
| 8. | **Projekta idejas iesniedzēja** **ieguvums** **īstenojot projektu** (pamatojumu plānotajām darbībām, iegūstamās zināšanas, tehniskais nodrošinājums u.tml.) | **Projekta rezultātā Zemgales plānošanas reģions:**  Uzlabos Zemgales plānošanas reģiona un pašvaldību darbinieku, uzņēmēju informētību par uzņēmēju zaļo sertificēšanu. Veiktais pētījums palīdzēs turpmākajā virzībā uz zaļās enerģijas ražošanas, izmantošanas potenciālu un iespējām gan Zemgalē, gan projekta partnervalstu reģionos.  Uzlaboti plānošanas dokumenti reģionam un pašvaldībām.  Stiprinās sadarbību ar Eiropas valstu reģioniem minētajā jomā, izveidojot sadarbības tīklu. |
| 9. | **Projekta idejas sasaiste (t.sk., demarkācija, papildinātība) ar citiem uzsāktajiem vai īstenotiem projektiem attiecīgajā sfērā** (īss apraksts par to, kā piedāvātais projekts atšķiras vai papildina citus uzsāktos/īstenotos projektus) | Projekta īstenošanas rezultātā Zemgales plānošanas reģions īstenotu Attīstības Programmas 2021-2027, **3.prioritātē** “Uzņēmumu izaugsme un konkurētspēja”,  **rīcības 3.1.1.** Publiskās infrastruktūras attīstība uzņēmējdarbības atbalstam Zemgales pašvaldības t.sk. ieguldījumi pārejai uz klimatneitralitāti **aktivitāti 3.1.1.5.** Zaļo industriālo zonu veidošana pašvaldībās,  **rīcības 3.3.1.** Veicināt investīcijas uzņēmējiem pārejai uz energoefektīviem un videi draudzīgākiem risinājumiem (t.sk. AER tehnoloģijām), kas veicinās reģiona uzņēmējdarbības virzību uz klimatneitralitāti  **aktivitāti 3.3.1.5.** “Laflora” vēja parks un Zaļās industriālās zonas iecere Kaigu purvā, Jelgavas novadā u.c. uzņēmēju aktivitātes,  kā arī **5.prioritātē** “Klimata pārmaiņas, vide un aprites ekonomika”  **rīcības virziena 5.1.** Energoefektivitātes veicināšana, atjaunojamie energoresursi  **rīcību 5.1.4.** AER saražotās enerģijas īpatsvara palielināšana reģionā, izmantojot vietējos resursu potenciālu (biomasa), LLU pētnieciskā potenciāla izmantošana AER izmantošanai un energoefektivitātes paaugstināšanai, AER izmantošanas (saule, vējš, ģeotermālā enerģija, biomasa u.c.) veicināšana pasākumus.  Projekta rezultāti papildinās Zemgales Uzņēmējdarbības centra darbību industriālo zonu attīstīšanas jomā. |
| 10. | **Projekta idejas iesniedzēja funkcija**, kas tiek nodrošināta, **un kapacitāte,** īstenojot projektu | Zemgales plānošanas reģions nodrošinās Reģionālās attīstības likumā noteikto funkciju: Izstrādāt un īstenot projektus reģionālās attīstības atbalsta pasākumu ietvaros.  Projektā plānotās aktivitātes palīdzēs sasniegt Zemgales plānošanas reģiona attīstības programmā nospraustos mērķus.  Projekta ietvaros tiks nodrošināta ZPR un pašvaldību iesaistīto jomu speciālistu informatīvais redzesloks un pieredze.  Projekta ietvaros tiks attīstīta sadarbība ar uzņēmējiem, ar zaļās enerģijas biznesa sektoru. |
| 11. | Projekta ietvaros **plānotā sadarbība** (norādīt informāciju, vai projekta idejas iesniedzējs ir vadošais vai sadarbības partneris projekta īstenošanā)/**projekta partneri** un to loma | Vadošais partneris: Meklenburgas-Vorpomerānijas Ekonomikas, Infrastruktūras, Tūrisma un darba ministrija, Vācija.  Partneri –  Zemgales plānošanas reģions, Latvija,  Vides aizsardzības un reģionālās attīstības ministrija, Latvija,  Reģionālās dalības un klimata aizsardzības korporācija (MVU), Vācija,  Kalundborgas simbioze (Biznesa atbalsta organizācija), Dānija,  Kalundborgas komūnas pašvaldība, Dānija,  Lietuvas Inovāciju centrs (Biznesa atbalsta organizācija), Lietuva,  Skandināvijas Ilgtspējīga biznesa centrs (Biznesa atbalsta organizācija), Zviedrija,  Centrālās Somijas reģiona padome, Somija,  Jīvaskīlas pilsētas pašvaldība, Somija. |
| 12. | **Finansējuma avots** (fonds) | INTERREG Baltijas jūras reģiona programma 2021-2027 |
| 13. | Projekta **kopējais** indikatīvais **finansējums (EUR)** (programmas līdzfinansējums plus pašu līdzfinansējuma daļa), no tā: | 2,845,916.60 |
| **Projekta idejas iesniedzēja budžeta daļas kopsumma projektā** (EUR), no tā: | 219,492.00 |
| Programmas līdzfinansējuma daļa (EUR) | 175,593.60 |
| Pašu līdzfinansējuma daļa (EUR) | 43,898.40 |
| **No pašu līdzfinansējuma daļas nepieciešamais valsts budžeta līdzfinansējums** (EUR) | 43,898.40 |
|  | No valsts budžeta nepieciešamā **dotācija projekta priekšfinansējuma** nodrošināšanai (EUR) | 219,492.00 |
| 14. | Indikatīvais projekta ī**stenošanas laiks** (no - līdz) | 2023.gada janvāris – 2025.gada decembris |
| 15. | Projekta rezultātu ilgtspējas nodrošināšana (vai un cik liels finansējums būs nepieciešams projekta rezultātu uzturēšanai, t.i. uzturēšanas izdevumi un to finansēšanas avots) | Papildus izmaksas projekta rezultātu uzturēšana neprasa. |

ZPR izpilddirektors V. VEIPS